**LIDL NASTAVLJA ŠIRENJE MREŽE: NOVE PRODAVNICE U SVILAJNCU I BAČKOJ TOPOLI**

**Kompanija Lidl Srbija nastavlja širenje svoje maloprodajne mreže otvaranjem dve nove prodavnice u četvrtak, 12. decembra. Građani Svilajnca će moći da posete novu prodavnicu u svom kraju na adresi Kneza Miloša 4, dok će u Bačkoj Topoli potrošači dobiti Lidl prodavnicu na adresi Glavna 85.**

U novim prodavnicama, potrošači će imati priliku da uživaju u brojnim pogodnostima jedinstvene Lidl kupovine, uključujući pažljivo odabran asortiman proizvoda sa najboljim odnosom cene i kvaliteta.

*„Svaki put kada otvaramo prodavnicu u gradu u kojem do sada nismo imali priliku da se predstavimo potrošačima, prati nas isti osećaj uzbuđenja kao kada smo, pre šest godina, tek počeli sa operativnim poslovanjem. Pripreme za otvaranje polako privodimo kraju, i verujem da ćemo i u Svilajncu i Bačkoj Topoli, kao i u svim drugim gradovima u kojima poslujemo, uspostaviti trajan odnos poverenja sa našim potrošačima“,* izjavila je **Marija Kojčić ispred Korporativnih komunikacija u kompaniji Lidl Srbija.**

Otvaranjem ove dve prodavnice, Lidl Srbija tim će se proširiti za oko 40 novih kolega, koje očekuju konkurentni uslovi rada, gde pored svakog plaćenog minuta rada i petodnevne radne nedelje postoji i veliki broj benefita, poput privatnog zdravstvenog osiguranja za sve zaposlene pod jednakim uslovima. Zaposleni u prodaji imaće priliku da u svojoj prvoj godini rada, dobiju i 13. platu kroz dve rate, 50% nakon 6 meseci rada, a pri navršenoj godini i drugih 50% od osnovne zarade.

Lidl ostaje posvećen doprinosu lokalnim zajednicama, pa će povodom otvaranja novih prodavnica obezbediti „Lupilu baby box“ pakete proizvoda svim porodiljama čije se bebe rode u periodu od 12. do 18. decembra uključujući i 18. decembar – u porodilištu Doma zdravlja Svilajnac i u Domu zdravlja „Dr Janoš Hadži“ u Bačkoj Topoli.

Radno vreme obe prodavnice biće svakog dana od 8 do 21 čas.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 74 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)